钦定古今图书集成/明伦汇编/氏族典/第248卷 > 张宗琏
## 钦定古今图书集成/明伦汇编/氏族典/第248卷 > 张宗琏

按《明外史张宗琏传》：“宗琏，字重器，吉水人。永乐二年
进士，改庶吉士，授刑部主事，录囚广东。仁宗即位，擢
左中允。会诏朝臣举所知，礼部郎中况锺以宗琏名
上，擢南京大理丞。宣德元年，诏遣吏部侍郎黄宗载
等十五人出釐各省军籍，宗琏往福建。明年，坐奏事
忤旨，谪常州同知。朝遣御史李立理江南军籍，檄宗”
琏自随。立受黠军词，多逮平民实伍，宗琏数争之。初，
宗琏使广东，务廉恕，至是见立暴横，心积不平，疽发
背卒。